
תקציב ועדת הבחירות המרכזית לכנסת ה-18, לשנת 2007

תקציב ועדת הבחירות המרכזית לכנסת ה-18, לשנת 2007

היו"ר יעקב ליצמן:


אני פותח את הישיבה.

אורלי עדס:


קיבלתם את הצעת התקציב המפורטת של ועדת הבחירות המרכזית. היא מיועדת לפעילות השוטפת של ועדת הבחירות לשנת 2007. סך כל ההצעה היא 10,392,000 שקלים כאשר תוקצבנו בספר התקציב ב-10,493,000 שקלים. אנחנו עומדים במסגרת התקציבית. יש לכם פירוט של כל הסעיפים, ואם יש לכם שאלות, בבקשה.

היו"ר יעקב ליצמן:


יש הבדל בין מה שהבאתם לבין מה שהופיע בספר התקציב, והיות שזה לגמרי לא משמעותי, מדובר ב-100 אלף שקלים, אני לא מציע שנעשה שינויים. אם בסוף השנה לא יוצא הכסף, הוא ממילא יחזור.

אורלי עדס:


אנחנו לא זקוקים לזה.

ניסן סלומינסקי:


אני מבין שזה תקציב לשנה שאין בה בחירות.

אורלי עדס:


לפעילות השוטפת שאנחנו מבצעים במהלך השנה.

ניסן סלומינסקי:


לו יצויר שיהיו בחירות השנה?

אורלי עדס:


נבקש תקציב נוסף. תקציב בחירות הוא יותר גדול.

היו"ר יעקב ליצמן:


מי בעד הצעת תקציב ועדת הבחירות המרכזית כפי שמופיע בספר התקציב? מי נגד? מי נמנע?

